Lav et referat af nedenstående tekst:

Tekst:
- Det berører mig naturligvis at læse om de meget dårlige erfaringer. Sådan lød svaret i 2009 fra den daværende skolechef i Aalborg Kommune på en mail fra en tidligere elev på Gravenshoved Kostskole, som TV2 Nord har fået aktindsigt i. Personen beskrev i detaljer de oplevelser, én af eleverne på Gravenshoved Kostskole havde været ude for, dengang kommunen ejede den fra 1964 til 1992. Og henvendelsen kom med en bøn: - Jeg vil høre jeres mening om det her, og hvad jeres forslag er til, hvordan man kan gøre det godt igen for de elever, der gik på Gravenshoved Kostskole. Men kommunen gjorde umiddelbart ikke mere ved sagen, selvom der blev henvist til en facebookgruppe med flere voldsomme beretninger om børnemishandling. Vil drøfte, om vi kan hjælpe - Hvis vi i Skole- og Kulturforvaltningen fremover modtager henvendelser fra elever på skolen, vil vi drøfte om vi kan være behjælpelige, lød det i svaret fra skolechefen. De tidligere elever hørte ikke noget fra kommunen efter henvendelsen, så tilsyneladende gjorde kommunen ikke mere ved sagen. Men da 31 tidligere elever samlet i sidste uge gik til Aalborg kommune og fortalte om deres oplevelser for 30 år siden på skolen, blev der handlet. Henvendelserne har indtil videre ført til igangsættelsen af en uvildig advokatundersøgelse og en politianmeldelse til Syd- og Sønderjyllands Politi. Ville være håndteret anderledes i dag Det vækker ærgrelse hos skolerådmand i Aalborg Kommune, Jan Nymark Thaysen, at sagen for 12 år tiden blev håndteret på den måde: - Det er jo altid nemt at være bagklog, og vi kan jo bare ærgre os over, at der ikke blev taget hånd om sagen på det tidspunkt, siger han, da TV2 Nord foreligger ham dokumenterne. - Vi ville håndtere den anderledes i dag. Jeg skal ikke lige kunne sige, hvilken procedure man havde i 2009, siger Jan Nymark Thaysen og fortsætter: - Når der er nogen, der skriver direkte til mig, og de har noget på hjerte, så inviterer jeg dem altid ind til en kop kaffe, så vi kan få en snak. Skal undersøges Rådmanden understreger, at der er flere ting, kommunen nu skal til bunds i omkring sagerne fra Gravenshoved Kostskole. Og håndteringen af henvendelsen fra 2009 skal også under lup: - Vi skal have undersøgt, hvem den er gået ind til, og hvor mange har haft kendskab til den. Er det bare den skolechef, der har underskrevet og kvitteret for den, der har set den, og ekspederet den videre, eller hvor langt har den været i systemet?, lyder det fra Jan Nymark Thaysen. Se rådmandens svar på sagen i videoen herunder:

Referat:
En aktindsigt i sagen vedrørende Gravenshoved Kostskole viser, at den tidligere skolechef ved Aalborg Kommune blev gjort opmærksom på sagen allerede i 2009.